Sukob u Siriji prevazilazi granice
Pokušaji međunarodne zajednice da prekine sukob nemaju mnogo uspeha i pojedini eksperti upozoravaju da predstoje meseci krvoproliće
Iz nekih uglova, jedna ulica deluje kao bilo koja ulica na Bliskom istoku. Ali, utisak vara. To je Edžvar roud u centralnom delu Londona, mesto okupljanja nekih od stotina hiljada stanovnika prestonicesa Bliskog istoka. U restoranu u kojem se priprema „domaća“ sirijska hrana, menadžer Firas Abdin, koji se rodio u Damasku, kaže da njegove mušterije neprestano misle na krizu u otadžbini, tako da je i on postao aktivista. „ Abdin kaže da su pre početka sirijske revolucije, on i njegovi prijatelji igrali karte i išli na žureve. Sada, kaže, niko za to više nije raspoložen. U međuvremenu, članovi porodice koji su ostali u zemlji ne smeju slobodno da pričaju preko telefona, a on ne može da ih poseti zbog svega što se događa već godinu dana. Međunarodna zajednica pokušava da prekine nasilje, pa je čak imenovala bivšeg generalnog sekretara Ujedinjenih nacinja Kofija Anana kao specijalnog izaslanika i organizovala prvi u seriji međunarodnih sastanaka. Ali drugi sastanak je već odložen. Eksperti, među kojima je i Emil Hokajim, iz Međunarodnog instituta za strateške studije, ne očekuju da će se situacija u dogledno vreme bitno promeniti. Jedan od problema je razjedinjenost sirijske opozicije. Premda Sjedinjene Države i druge zemlje pokušavaju da pomognu da Sirijski nacionalni savet postane organizacija koja će sve da objedini, ostali aktivisti u izgnanstvu se protive. Među njima je i novinar koji živi u Parizu, Samir Aita, iz Sirijskog demokratskog foruma. „ U restoranu, Firas Abdin je nezadovoljan zbog pomanjkanja jasne alternative predsedniku Asadu. Ipak, kao i mnogi aktivisti, odbija svaku pomisao da bi Asad mogao da ostane na položaju. Konflikt u Siriji je oko tri i po hiljade kilometara udaljen od Edžvar rouda, ali mnogima koji svrate u restoran da jedu ili kupe nešto, čini se da je ta razdaljina neuporedivo manja.